Cessna

Cessna lennufirma oli õhusõidukeid tootev Ameerika ettevõte, mille peakontor asetses Wichitas, Kansase osariigis. Lennuettevõte spetsialiseerus nii väikeste kolbmootoritega lennukite kui ka ärilennukite tootmisele. Cessna asutati 1927. aastal, hiljem osteti firma General Dynamicsi poolt 1985. aastal ning lõpuks 1992. aastal Textron Inc. poolt. Suure osa 20. sajandi keskpaigast 21. alguseni oli Cessna üks mitmekesisemaid üldlennunduslennukite tootjaid maailmas.

Ajalugu

Päritolu 
Talunik Kansase osariigist, nimega Clyde Cessna ehitas oma lennuki ning lendas sellega 1911. aasta juunis. Ta alustas oma ettevõtmist Enidis, Oklahoma osariigis, kuid pankurite toetuseta kolis ta Wichitasse. Cessna lennufirma loodi aastal 1927, kui Clyde Cessna ja Victor Roos said lennukikompanii Cessna-Roos partneriteks. Kuu aega hiljem partnerlusest välja astunud Roos müüs enda osa Cessnale maha ning seetõttu jäeti Roosi nimi ettevõtte nimest välja. Cessna esimene lennuk, Cessna DC-6, ilmus samal päeval, kui aktsiaturg 1929. aastal kokku kukkus.

Sõjajärgne aeg 
Cessna hakkas taas kommertstootmisega tegelema 1946. aastal sõjaaegsete tootmispiirangute tõttu. Mudelid 120 ning 140 olid esimesed täismetallist tehtud lennukid, kus kasutati tootmistööriistu, käsitsi valmistatud torusid ja kangaid kasutamata. Aastal 1948 nimetas USA Lennuinstruktorite Assotsiatsioon mudeli 140 aasta parimaks ning erilisemaks lennukiks. Cessna esimene helikopter, Cessna CH-1, tuli kasutusele aastal 1955. Cessna liitus 1960. aastal Prantsusmaal asuva Reimsi Aviationiga. 1963. aastal tootis Cessna oma 50 000nda Cessna 172 lennuki, ning aastal 1975 100 000nda. lennuki.

Majanduskriis 2008-2010 
Cessna kannatas märkimisväärselt 2000ndate aastate alguses oleva majanduslanguse ajal. Selle aja vältel koondati üle poole oma tööjõust. 2009. aasta jaanuaris kaotati Cessna tehastest, Oregoni osariigis, üle 665 töökoha. Lisaks sellele, koondati jaanuari lõpus täiendavalt 2000 töötajat, mis tõi kogu koondatute arvu 4600-ni.

29. aprill 2009 peatas ettevõte Citation Columbuse programmi ning sulges Oregoni osariigis asuva Bendi rajatise, kus koondati ülejäänud 150 tehase töötajat. Kuna mudel 350 ja 400 tootmine viidi Kansase osariiki, teatas ettevõte, et koondab veel omakorda 1600 töötajat, ning juuni alguses oli kogu koondatute arv 7600, mis oli tol ajal üle poole ettevõtte töötajatest.

2010-2014 
2. mail 2011 läks firma tegevjuht Jack J. Pelton pensionile ning uueks tegevjuhiks tuli Scott A. Ernest, kes alustas tööd 31. mail 2011. Ernest töötas varem Textroni tegevjuhi Scott Donnely juures, kui mõlemad töötasid General Electricus. 

2011. aasta septembris määras Föderaalne Lennuamet (FAA) 2,4 miljoni USA dollari suuruse trahvi selle eest, et Cessna ei järginud oma Mehhikos Chihuahuas asuvas tehases klasskiukomponente tootva kvaliteedi tagamise nõudeid. Protseduuride kõrvale kaldumine põhjustas ühe Cessna 400 lennuki tiiva naha 2,1m pikkuse lõigu kihistumise lennu ajal. FAA avastas 82 muud lennukiosa, mis olid valesti valmistatud. 

2012. aasta aprilli lõpus lisandus Wichita tehasesse 150 töötajat, kuid 2014. aasta märtsis lõpetas Cessna ettevõttena tegevuse ning fimast sai Textroni Aviationi kaubamärk.

Viited